Qirg‘izistonning Buyuk Britaniyadagi elchisi Ulan Jusupovga "Qumtor Gold Kompani" va "Qumtor Opereyting Kompani" kompaniyalarining 100 foiz aksiyalar paketi "Kirgizaltin" OAJga o‘tganini tasdiqlovchi hujjatlar paketi topshirildi. Foto: Kumtor.kg "Qumtor" oltin koni Qirg‘iziston tasarrufiga o‘tdi, deb xabar berdi Qirg‘iziston prezidenti matbuot xizmati. Xabarda aytilishicha, 29 iyul kuni Qirg‘izistonning Buyuk Britaniyadagi elchixonasida "Qumtor" oltin koni Qirg‘iziston tasarrufiga o‘tganini tasdiqlovchi hujjatni taqdim etish tadbiri bo‘lib o‘tdi. Tadbirda Qirg‘izistonning Buyuk Britaniyadagi elchisi Ulan Jusupovga "Qumtor Gold Kompani" va "Qumtor Opereyting Kompani" kompaniyalarining 100 foiz aksiyalar paketi "Kirgizaltin" OAJga o‘tganini tasdiqlovchi hujjatlar paketi topshirildi. Qumtor konini o‘zlashtirish bilan 1990-yillar boshidan beri Kanadaning «Centerra Gold Inc.» korporatsiyasi shug‘ullanib kelgandi.